CELEX: C2006/294/17
Language: fi
Date: 2006-12-02 00:00:00
Title: Asia C-17/05: Yhteisöjen tuomioistuimen tuomio (suuri jaosto) 3.10.2006 (Court of Appealin (Civil Division) (Yhdistynyt kuningaskunta) esittämä ennakkoratkaisupyyntö) — B.F. Cadman v. Health & Safety Executive (Sosiaalipolitiikka — EY 141 artikla — Miesten ja naisten samapalkkaisuuden periaate — Palvelusajan käyttäminen palkan määräytymisen perusteena — Objektiiviset perustelut — Todistustaakka)

2.12.2006   
            
            
               FI
            
            
               Euroopan unionin virallinen lehti
            
            
               C 294/10
            
         Yhteisöjen tuomioistuimen tuomio (suuri jaosto) 3.10.2006 (Court of Appealin (Civil Division) (Yhdistynyt kuningaskunta) esittämä ennakkoratkaisupyyntö) — B.F. Cadman v. Health & Safety Executive
   (Asia C-17/05) (1)
   
   (Sosiaalipolitiikka - EY 141 artikla - Miesten ja naisten samapalkkaisuuden periaate - Palvelusajan käyttäminen palkan määräytymisen perusteena - Objektiiviset perustelut - Todistustaakka)
   (2006/C 294/17)
   Oikeudenkäyntikieli: englanti
   Ennakkoratkaisua pyytänyt tuomioistuin
   Court of Appeal (Civil Division)
   Pääasian asianosaiset
   
      Kantaja: B.F. Cadman
   
      Vastaaja: Health & Safety Executive
   
      Väliintulija: Equal Opportunities Commission
   Oikeudenkäynnin kohde
   Ennakkoratkaisupyyntö — Court of Appeal (Civil Division) — EY 141 artiklan tulkinta — Miespuolisten ja naispuolisten työntekijöiden samapalkkaisuus — Palkan osalta määräävänä arviointiperusteena käytetty työsuhteen kesto, jolla on erilainen vaikutus työntekijöiden sukupuolen mukaan
   Tuomiolauselma
   Silloin, kun palvelusajan käyttämisellä palkan määräytymisen perusteena on erilainen vaikutus samassa tai samanarvoisessa työssä niiden miespuolisten ja naispuolisten työntekijöiden palkkoihin, joiden on oltava vertailun kohteena, EY 141 artiklaa on tulkittava siten, että:
   
               —
            
            
               koska palvelusaikaa koskevan perusteen käyttäminen soveltuu pääsääntöisesti sen oikeutetun tavoitteen saavuttamiseen, että hyvitetään kertynyttä työkokemusta, jonka avulla työntekijä voi suoriutua paremmin tehtävistään, työnantajan ei tarvitse erityisesti osoittaa, että tämän perusteen käyttäminen soveltuu mainitun tavoitteen saavuttamiseen tietyn työpaikan osalta, ellei työntekijä tuo esiin seikkoja, jotka saattavat antaa aiheen perusteltuihin epäilyksiin tältä osin;
            
         
               —
            
            
               silloin, kun palkka määritetään suoritettavan työn arviointiin perustuvan työtehtävien luokittelun mukaan, ei ole tarpeen osoittaa, että yksittäiselle työntekijälle on kyseisellä ajanjaksolla kertynyt työkokemusta, jonka avulla hän on suoriutunut paremmin tehtävistään.
            
         
      (1)  EUVL C 69, 19.3.2005.